als_Latn dik_Latn sna_Latn
Zbulohen dhe sekuestrohen mallra kontrabandë në Degën Doganore të Kakavijës
Ditën e sotme struktura të specializuara pranë Drejtorisë së Përgjithshme të Doganave ushtruan një kontroll në Degën Doganore të Kakavijës. Gjatë këtij kontrolli u konstatuan mallra kontrabandë dhe u vendos masa e sekuestros për artikujt si më poshtë:
- Pantallona xhins për të rritur në sasinë 1068 copë;
- Filtra cigaresh 5.340 kg;
- Brava për dyer të jashtme 64 copë;
- Letra cigaresh 18.240 kg;
Detyrimi doganor dhe penalitetet për këto mallra arrijnë shumë e 10.000 $.
Gjithashtu gjatë këtij operacioni të zhvilluar në Degën Doganore të Kakavijës u bë i mundur bllokimi dhe sekuestrimi në cilësinë e provës materiale të 74 pulteve komandimi, të cilat përdoren për kopjimin e frekuencave dixhitale, ose edhe bllokimin e tyre. Këto pajisje gjithashtu përdoren edhe për vjedhjen e makinave të tipeve të fundit.
Hetuesit doganorë pasi bllokuan dhe sekuestruan mallrat e sipërpërmendur po përgatisin materialet për referim në Prokurorinë e Rrethit Gjyqësor Gjirokastër.
Tiranë 06.08.2014
als_Latn als_Latn als_Latn lvs_Latn als_Latn glg_Latn als_Latn als_Latn als_Latn als_Latn